A banda del país amfitrió, es van classificar per aquesta edició totes les seleccions campiones del món des de la primera edició de la Copa del Món el 1930: Argentina, Anglaterra, França, Alemanya (que va guanyar tres cops com a Alemanya Occidental), Itàlia, Espanya i Uruguai. La campiona i defensora del títol era Espanya, que va vèncer els Països Baixos per 1-0 a la final de l'edició de 2010 i va guanyar així el seu primer mundial. Els quatre mundials anteriors celebrats a Sud-amèrica van guanyar-los equips sud-americans.